Az EGT-Vegyesbizottság 107/1999 határozata

(1999. szeptember 24.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét az 1999. május 28-i 65/1999 EGT-vegyesbizottsági határozat [1] módosította.

(2) A páneurópai integrált szolgáltatások digitális hálózatának (ISDN) alaphozzáférésére vonatkozó közös műszaki szabályokról (1. módosítás) szóló, 1998. június 17-i 98/515/EK bizottsági határozatot [2] be kell építeni a Megállapodásba.

(3) Az ISDN primer sebességű hozzáférést használó ISDN-csomagkapcsolásra vonatkozó közös műszaki szabályzatról szóló, 1998. június 17-i 98/518/EK bizottsági határozatot [3] be kell építeni a Megállapodásba.

(4) A páneurópai integrált szolgáltatások digitális hálózatához (ISDN) történő primer sebességű hozzáférésre vonatkozó közös műszaki szabályokról (1. módosítás) szóló, 1998. június 17-i 98/520/EK bizottsági határozatot [4] be kell építeni a Megállapodásba.

(5) Az ISDN alaphozzáférést használó ISDN-csomagkapcsolásra vonatkozó közös műszaki szabályokról szóló, 1998. június 17-i 98/521/EK bizottsági határozatot [5] be kell építeni a Megállapodásba.

(6) A 98/515/EK bizottsági határozat hatályon kívül helyezi a páneurópai integrált szolgáltatású digitális hálózathoz (ISDN) történő alaphozzáférésre vonatkozó közös műszaki szabályokról szóló 97/346/EK bizottsági határozatot és a páneurópai integrált szolgáltatású digitális hálózathoz (ISDN) történő alaphozzáférésre vonatkozó közös műszaki szabályokról szóló 94/797/EK bizottsági határozatot, mivel a 97/346/EK bizottsági határozatot beépítették a Megállapodásba és azt következésképpen a Megállapodásból el kell hagyni és mivel a 94/797/EK bizottsági határozatot az EGT-ben az 1998. december 18-i 117/98 EGT-vegyesbizottsági határozat hatályon kívül helyezte.

(7) A 98/520/EK bizottsági határozat hatályon kívül helyezi a páneurópai integrált szolgáltatású digitális hálózathoz (ISDN) történő primer sebességű hozzáférésre vonatkozó közös műszaki szabályokról szóló 97/347/EK bizottsági határozatot és a páneurópai integrált szolgáltatású digitális hálózathoz (ISDN) történő primer sebességű hozzáférésre vonatkozó közös műszaki szabályokról szóló 94/796/EK bizottsági határozatot [6], mivel a 97/347/EK bizottsági határozatot [7] beépítették a Megállapodásba és azt következésképpen a Megállapodásból el kell hagyni és mivel a 94/796/EK bizottsági határozatot az EGT-ben az 1998. december 18-i 117/98 EGT-vegyesbizottsági határozat hatályon kívül helyezte,

A KÖVETKEZŐKÉPPEN HATÁROZOTT:

1. cikk

(1) A Megállapodás II. mellékletének XVIII. fejezete a 4zh. pontot (97/751/EK bizottsági határozat) követően a következő ponttal egészül ki:

398 D 0515 : A Bizottság 1998. június 17-i 98/515/EK határozata a páneurópai integrált szolgáltatások digitális hálózatának (ISDN) alaphozzáférésére vonatkozó közös műszaki szabályokról (1. módosítás) (HL L 232., 1998.8.19., 7.o.)."

(2) A Megállapodás II. mellékletének XVIII. fejezete a 4zk. pontot (98/517/EK bizottsági határozat) követően a következő ponttal egészül ki:

398 D 0518 : A Bizottság 1998. június 17-i 98/518/EK határozata az ISDN primer sebességű hozzáférést használó ISDN-csomagkapcsolásra vonatkozó közös műszaki szabályzatról (HL L 232., 1998.8.19., 14. o.)."

(3) A Megállapodás II. mellékletének XVIII. fejezete a 4zm. pontot (98/519/EK bizottsági határozat) követően a következő pontokkal egészül ki:

398 D 0520 : A Bizottság 1998. június 17-i 98/520/EK határozata a páneurópai integrált szolgáltatások digitális hálózatához (ISDN) történő primer sebességű hozzáférésre vonatkozó közös műszaki szabályokról (1. módosítás) (HL L 232., 1998.8.19., 19. o.).

398 D 0521 : A Bizottság 1998. június 17-i 98/521/EK határozata a páneurópai integrált szolgáltatások digitális hálózatához (ISDN) történő primer sebességű hozzáférésre vonatkozó közös műszaki szabályokról (1. módosítás) (HL L 232., 1998.8.19., 22. o.)."

2. cikk

A Megállapodás II. melléklete XVIII. fejezete 4ze. pontjának (97/346/EK bizottsági határozat) és 4zf. pontjának (97/347/EK bizottsági határozat) szövegét el kell hagyni.

3. cikk

A 98/515/EK, a 98/518/EK, a 98/520/EK és a 98/521/EK bizottsági határozat izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

4. cikk

Ez a határozat 1999. szeptember 25-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1999. szeptember 24-én.

az EGT-Vegyesbizottság részéről

az elnök

N. v. Liechtenstein

[1] HL L 284., 2000.11.9., 49. o.

[2] HL L 232., 1998.8.19., 7. o.

[3] HL L 232., 1998.8.19., 14. o.

[4] HL L 232., 1998.8.19., 19. o.

[5] HL L 232., 1998.8.19., 22. o.

[6] HL L 148., 1997.6.6., 24. o.

[7] HL L 329., 1994.12.20., 1. o.

--------------------------------------------------